CELEX: 62009TN0175
Language: el
Date: 2009-04-27 00:00:00
Title: Υπόθεση Τ-175/09 P: Αναίρεση που άσκησε στις 27 Απριλίου 2009 το Συμβούλιο της Ευρωπαϊκής Ένωσης κατά της αποφάσεως που εξέδωσε το Δικαστήριο Δημόσιας Διοίκησης στις 17 Φεβρουαρίου 2009 στην υπόθεση F-51/08, Stols κατά Συμβουλίου

18.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 167/15
            
         Αναίρεση που άσκησε στις 27 Απριλίου 2009 το Συμβούλιο της Ευρωπαϊκής Ένωσης κατά της αποφάσεως που εξέδωσε το Δικαστήριο Δημόσιας Διοίκησης στις 17 Φεβρουαρίου 2009 στην υπόθεση F-51/08, Stols κατά Συμβουλίου
   (Υπόθεση Τ-175/09 P)
   2009/C 167/31
   Γλώσσα διαδικασίας: η γαλλική
   
      Διάδικοι
   
   
      Αναιρεσείον: Συμβούλιο της Ευρωπαϊκής Ένωσης (εκπρόσωποι: M. Bauer και G. Kimberley)
   
      Αντίδικος κατ’ αναίρεση: Willem Stols (Halsteren, Κάτω Χώρες)
   
      Αιτήματα του αναιρεσείοντος
   
   To αναιρεσείoν ζητεί από το Πρωτοδικείο:
   
               —
            
            
               να αναιρέσει την απόφαση του ΔΔΔ της 17ης Φεβρουαρίου 2009 στην υπόθεση F-51/08 (Willem Stols κατά Συμβουλίου),
            
         
               —
            
            
               να απορρίψει την από 21 Μαΐου 2008 προσφυγή του W. Stols με αίτημα την ακύρωση της αποφάσεως της 16ης Ιουλίου 2007 με την οποία το Συμβούλιο αρνήθηκε να περιλάβει τον W. Stols στον πίνακα των προαχθέντων στον βαθμό AST 11 για την περίοδο προαγωγών 2007, καθώς και της αποφάσεως της 5ης Φεβρουαρίου 2008 με την οποία ο αναπληρωτής γενικός γραμματέας του Συμβουλίου απέρριψε, υπό την ιδιότητά του ως ΑΔΑ, την ένσταση που ο W. Stols υπέβαλε σύμφωνα με το άρθρο 90, παράγραφος 2, του Κανονισμού Υπηρεσιακής Κατάστασης,
            
         
               —
            
            
               να καταδικάσει τον αναιρεσίβλητο στα δικαστικά έξοδα της πρωτοβάθμιας και της αναιρετικής δίκης
            
         
      Λόγοι αναιρέσεως και κύρια επιχειρήματα
   
   Με την υπό κρίση αίτηση αναιρέσεως, το Συμβούλιο της Ευρωπαϊκής Ένωσης ζητεί την αναίρεση της αποφάσεως του Δικαστηρίου Δημόσιας Διοίκησης (ΔΔΔ) της 17ης Φεβρουαρίου 2009, που εκδόθηκε στην υπόθεση F-51/08, Stols κατά Συμβουλίου, με την οποία το ΔΔΔ ακύρωσε τις αποφάσεις του Συμβουλίου περί αρνήσεως προαγωγής του W. Stols στον βαθμό AST 11 για την περίοδο προαγωγών 2007.
   Προς στήριξη της αιτήσεως αναιρέσεως, το Συμβούλιο προβάλλει δύο λόγους αντλούμενους από:
   
               —
            
            
               πλάνη περί το δίκαιο, στο μέτρο που το ΔΔΔ υπερέβη τα όρια που η νομολογία έχει θέσει στον εκ μέρους του κοινοτικού δικαστή έλεγχο του μεγάλου περιθωρίου εκτιμήσεως που διαθέτει η ΑΔΑ όσον αφορά τη συγκριτική εξέταση των προσόντων των υποψηφίων προς προαγωγή υπαλλήλων,
            
         
               —
            
            
               παραβίαση της υποχρεώσεως αιτιολογήσεως, στο μέτρο η προσβαλλόμενη απόφαση εμφανίζει πολλά κενά και ασάφειες εξαιτίας των οποίων δεν είναι κατανοητό το σκεπτικό βάσει του οποίου το ΔΔΔ κατέληξε στο συμπέρασμα ότι το Συμβούλιο υπέπεσε σε πρόδηλη πλάνη.